**Referat fra møte i konventkomitéen for OØKNA XXVIII, søndag 1. september 2024.**

**Møte 11**

**Zoom Meeting ID: 592 751 9366 Passord: service**

# OØSK har delegert ansvaret til OØKNA XXVIII med å arrangere konvent.

* Nestleder ønsket velkommen (som stedfortreder for leder i dag)
* Presentasjonsrunde: **8 personer til stede:**
* **Nestleder**
* **Sekretær**
* **Underkomitéledere for: Salg, Innkvartering, Opptak**
* **IT-ansvarlig**
* **2 øvrige medlemmer**
* Stille stund
* Tradisjoner lest
* 12 konsepter lest
* Dagsorden godkjent
* Eventuelt:

**Evt. 1: Spørsmål og rapport fra IT-ansvarlig**

**Saker til dagsorden:**

1. Underkomitérapporter (mål og framdrift).

**Salg**

Håper på å finne servicevillige til å bemanne salgsbordet på konventet, for å dekke kravet om at det alltid skal være en person med minst ett års rusfri tid tilstede når penger håndteres. Det er kun leder for Salg som har over ett år rusfri, men han regner med å kunne være til stede ved salgsbordet mye av tiden. Salg lurer på om det ble bestemt hvor salgsbordet skal plasseres? (Dette kommer det svar på under saken om plassering av Clean Design.)

**Salg ønsker innspill fra noen med erfaring fra tidligere konventer, f.eks. kasserer, om prissetting for varene som skal selges. Hvor stort bør påslaget være?**

**Innkvartering**

Mye av jobben til komitéen nå går ut på å lage plakater. Komitéen disponerer en A3-printer, og kommer til å ta med denne på konventet, i tilfelle det skulle bli nødvendig å printe noe der. Skal sende ut melding for å verve flere til rigging og nedrigg litt nærmere konventet.

**Opptak**

Leder for Opptak har fått ansvaret for å styre lyden under konventet. Han har foreløpig ikke noen flere til å hjelpe til med dette, men håper på å få vervet noen som har litt erfaring med lydanlegg fra før. Har gått med på å leie ut sitt PA-anlegg til bruk på konventet. Dette består av to store høyttalere og en subwoofer, pluss mikrofoner, ledninger og miksebord. Han blir å bruke samme utstyr for opptak som tidligere år. Planlegger å få testet anlegget hos en han kjenner, for å sjekke at alt fungerer som det skal.

**Leder for opptak trenger hjelp til lessing og frakt av lydanlegget, til lokalet for testing og til selve konventet. Det består av flere tunge gjenstander, og det ville krevd flere turer å frakte det i hans bil.**

**-Nestleder meldte seg frivillig til å bistå med bæring og frakt. IT-ansvarlig kunne hjelpe med frakt (han har stor bil) men kan ikke bære tungt.**

**Underholdning**

(Sekretær, som sammen med leder har tatt ansvar for Underholdning, rapporterte)

Lydanlegg er på plass! Leder for Opptak har blitt vervet til å styre lyden på konventet. DJ til lørdagen er på plass, pluss ett innslag til underholdningen på fredagen. Er i dialog angående gjennomføringen av «countdown» på lørdagen, og har ordnet noen til å styre musikken der.

**-IT-ansvarlig la frem et forslag om å spørre et Ramones coverband om å opptre på konventet. Han fikk grønt lys til å utforske dette, med forbehold om at vi (etter sekretærs/representant for underholdnings erfaring) vanligvis ikke betaler for underholdningsinnslag, og at det må gjøres klart at vi er et avholdsfellesskap. Underholdning vil følge opp dette i samarbeid med IT-ansvarlig.**

1. Hovedstyrets rapporter.

**Leder**

(Leder kunne ikke delta i dag, men nestleder rapporterte på hans vegne)

Har vært i kontakt med mange i komitéen. Serviceskjortene er klare, ifølge leverandøren han har kontakt med. Har vært med på befaring og bistått i arbeidet med underholdningen.

**Nestleder**

Har vært på befaring, og har snakket med mange forskjellige medlemmer av komitéen. Han har deltatt i ad hoc-komitéen ang. bankterminaler.

**Sekretær**

Har jobbet iherdig med å få i stand underholdning, i samarbeid med leder. Har hatt jevnlig kontakt med leder siden sist.

1. Økonomi

**Kasserer**

Var ikke tilstede.

1. Gamle saker

**Sak 1**: **Plassering av Clean Design \*og plasseringer i sin helhet** (Dette sjekkes nærmere på befaring. Konsensus for å gi Clean Design annen plassering enn i fjor, da det er ytret et ønske fra dem om det. Alternativer er innerst inne i salen eller ved inngangspartiet.) Saken kommer opp igjen etter vi har vært på befaring.

**-Dette er alle som skal ha bord/stand på konventet, og som vi må finne plassering til: Registrering, Innkvartering, Salg, OR, Clean Design, fundraiser for ECCNA i Stavanger og Peter fra Tyskland.**

Etter befaring og noe diskusjon ser tenkt plassering slik ut:

**Registrering og innkvartering plasseres i inngangspartiet (trappen). Salgsbordet blir der Innkvartering sto i fjor (i gangen, bortenfor kjøkkenet). OR står under skjermen.**

**Clean design tenkes å plasseres i caféområdet, oppe på «platået» i aulaen.**

**Fundraiser-folkene og Peter fra Tyskland blir plassert i gangen der Clean Design sto i fjor.**

Vi glemte å ha saken om å vurdere alternativ plassering av «mingleområdet» i bakhodet da befaring ble gjennomført. Dette kom opp under diskusjonen om plassering av salgsbordene, for man kunne tenke seg at dette ville frigjort plass inne i hovedsalen, som kunne blitt brukt til salg, i tillegg til å begrense støyen som ofte har fulgt med det å ha minglebordene der. **Saken går videre inntil vi har avgjort definitivt hvorvidt det er gjennomførbart.**

**Sak 2:** **Bankterminaler, betalingssystem, Wi-Fi**

(Wi-Fi, Vipps, bankterminal og andre muligheter sjekkes på befaring. Vipps har tidligere hatt dårlig dekning. Kasserer undersøker forslag om alternativt forslag «Zettle» som betalingssystem. Tilgang til nett er en utfordring, det har tidligere vist seg å være vanskelig å komme forbi brannmuren der. IT-kyndig NA medlem kontaktes for råd og konsultering.) Saken jobbes med, og vil komme opp fortløpende når mer informasjon er tilgjengelig.

**Ad hoc-komitéen som fikk ansvar for å utrede muligheten for å ha bankterminaler la frem det de har jobbet med:**

De har utforsket betalingsløsningen «Zettle» som alternativ. Prisen ved innkjøp av slike terminaler er 200 kr for den første, 800 kr for nummer to. Det vil altså koste 1000 kr dersom vi ønsker å benytte én terminal i caféen og én i registreringen. Transaksjonsgebyret er 1,75% per transaksjon. Det koster 279 kr per måned for et «kassasystem».

For å opprette en konto hos PayPal til bruk i Zettle, trenger vi bistand av de medlemmene som står som signeringsfullmektige på vegne av område øst i Brønnøysundregisteret. Nestleder og leder har vært i kontakt med to av disse, og de har sagt seg villig til å hjelpe oss!

Zettle fungerer ved at man oppretter en konto på vegne av organisasjonen, laster ned appen, og tilknytter de bærbare, oppladbare Zettle betalingsterminalene til å ta imot betalinger. For å spare tid per transaksjon, så lønner det seg veldig å legge inn pris på produktene man skal selge i appen på forhånd, slik at man enkelt får opp pris og sum når noen skal betale.

Eivind i Innkvartering har allerede én Zettle betalingsterminal som vi kan få låne dersom vi går for dette betalingssystemet, slik at vi har tre. Vi tenke på om det er mest fornuftig at salgsbordet får en betalingsterminal, eller om det f.eks. lønner seg å ha to i caféen.

Et annet alternativ til Zettle betalingsterminaler, er kontaktløs («tæpping») på mobiltelefon eller annen enhet.

**Vi går videre med oppretting av konto for bruk av Zettle på vegne av område øst.**

1. Nye saker

**Ingen saker.**

1. Eventuelt

**Evt. 1: Spørsmål og rapport fra IT-ansvarlig**

IT-ansvarlig lurer på om det er mulig å få strømtilførsel utendørs på konventet.

Svar: Vaktmesteren sa at det finnes kontakter utenfor skolen. Det går i tillegg an å legge strømledning ut via vinduet på kjøkkenet.

IT-ansvarlig håper på å få plassert WiFi-utstyret utenfor rekkevidde fra uvedkomne under konventhelgen. Han har 5-6 nettverkspunkter, så han kan sikre god dekning med roaming for alle deltagerne på konventet. Det kan hende at han må kjøpe inn noen kabler. Dette er avtalt med leder og nestleder. Han kjøper noen få kabler per kvittering, slik at det er lett å få refundert dem han eventuelt ikke bruker.

**Neste møte blir søndag 8. september kl. 19.00 på Zoom**

**Zoom møte ID: 592 751 9366
Passord: service**

* Avsluttet med sinnsrobønnen

Sekretær, 04.09.24